Hedesundafjärden

Hedesundafjärden er en innsjø sør for Hedesunda i Gävleborgs län. Sjøen ligger 51,8 meter over havet, og dekker vel 31 kvadratkilometer. 

Sjøen er skilt fra Bramsöfjärden ved den langsmale øya Ôn, med Norra Färjsundet på nordsiden og det bredere Södra sundet på sørsiden. Nær vestenden krysses sjøen av riksväg 56. Ved innløpet av Dalälven vest for riksveien, finnes Gysinge naturreservat. Øst for riksveien finnes Jordbärsmuren-Ålbo naturreservat på sjøens nordside, og Hedesundafjärdens naturreservat på sørsiden.

I sjøen kan det fiskes etter abbor, gjedde, gjørs og lake. Det er tilrettelagt med brygger, ramper og vindskjermer.

Sjøens økologiske status er klassifisert som «måttlig», det vil si «moderat» på norsk, vesentlig på grunn av diverse forurensing.

Referanser 

Innsjøer i Gävleborgs län